ভারত পাক সীমান্তে রাজস্থানে বিএসএফের হাতে গ্রেফতার পাক সেনা

ওয়েবডেস্ক- এখনও বাড়ি ফেরেননি হুগলির (Hoogly) রিষড়ার (Rishra) বাসিন্দা বিএসএফ জওয়ান পূর্ণমকুমার সাউ (BSF jawan Purnam kumar Shaw)। কবে বাড়ি ফিরবেন তাও জানা নেই। শুধু আশ্বাস নিয়েই পাঠানকোটে গিয়ে খালি হাতে রিষড়ার বাড়ি ফিরে এসেছেন জওয়ানের স্ত্রী রজনী সাউ (Rajani Shaw)।

এবার সেই দোলাচল পরিস্থিতির মধ্যেই রাজস্থানে (Rajasthan) পাক সেনার এক সদস্যকে (Pakistani Army Member) গ্রেফতার করল বিএসএফ (BSF)। আন্তর্জাতিক সীমান্ত পার হয়ে ভারতে প্রবেশ করার অভিযোগে তাকে গ্রেফতার করা হয়েছে। শনিবার পাক রেঞ্জার্সের ওই সদস্যকে গ্রেফতার করা হয়েছে।

আরও পড়ুন- স্বামীকে না পেয়ে খালি হাতেই বাড়ি ফিরলেন বিএসএফ জওয়ানের স্ত্রী রজনী

উল্লেখ্য, পহেলগাম আবহে গত ২৩ এপ্রিল পঞ্জাবের ফিরোজপুর সীমান্তে ডিউটিতে ছিলেন বিএসএফ জওয়ান পূর্ণমকুমার সাউ। শারীরিক ক্লান্তিতে ভুল করে পাকিস্তানের পঞ্জাব প্রদেশে ঢুকে একটি গাছের তলায় বিশ্রাম নিচ্ছিলেন পূর্ণম। সেই সময় পাক রেঞ্জার্স তাকে গ্রেফতার করে। বিএসএফের ২৪ নম্বর ব্যাটালিয়নের কনস্টেবল পূর্ণমকুমার সাউ। বাড়ি হুগলির রিষড়াতে।

বাড়িতে রয়েছেন তার বৃদ্ধ বাবা মা, অন্তঃসত্ত্বা স্ত্রী ও তার আট বছরের পুত্র । পূর্ণম এখনও ছাড়া না-পাওয়ায় উদ্বিগ্ন তাঁর পরিবার। সম্প্রতি রিষড়ার বাড়ি থেকে ভাই, বোন ও নাবালক পুত্রকে সঙ্গে নিয়ে পাঠানকোটে স্বামীর কর্মস্থলে যান বিএসএফ জওয়ানের স্ত্রী রজনী। কিন্তু স্বামীকে না নিয়ে খালি হাতেই ফিরতে হয় তাকে।

বিশেষজ্ঞদের ধারণা, ভারত-পাক সংঘাতে পূর্ণমকে ব্যবহার ভারতের উপর চাপ বাড়াত চাইছেন পাকিস্তান। কিন্তু এবার যা ঘটল তাকে ঘটনার উলটপূরাণ-ই বলা যায়। পাক রেঞ্জাসের হাতে বিএসএফ জওয়ান পূর্ণমকুমার সাউয়ের গ্রেফতারের ১১ দিনের মাথায় রাজস্থানের পাক সেনার এক সদস্যকে গ্রেফতার করল বিএসএফ। পূর্ণমকে ছেড়ে দেওয়ার পরিবর্তে অন্যায় কোনও শর্ত সামনে রাখতে পারে পাক সেনা, এমনই পরিস্থিতি তৈরি হচ্ছিল। এবার পাক সেনা সদস্য গ্রেফতারে পরিস্থিতি একটু হালকা হল বলেই মনে করা হচ্ছে।

দেখুন ভিডিও-